Sonda vald

Sonda vald oli vald Ida-Viru maakonnas.

Vald piirnes põhjas Aseri ja Viru-Nigula vallaga, idas Kiviõli linnaga, idas ja kagus Lüganuse valla, lõunas ja läänes Rägavere ja Vinni vallaga.

Ulatus põhjast lõunasse 18 km ja läänest itta 12 km.

Sonda lähemad linnad on Kiviõli 10 km, Rakvere 30 km ja Jõhvi 40 km.

Valla keskuses Sonda alevikus asuvad vallamaja, kool, lasteaed, raamatukogu, rahvamaja ja ambulatoorium. Suuruselt teine keskus on Erra alevik.

1. jaanuari 2009 seisuga oli Sonda vallas 964 elanikku, Sondas 531, järgnesid Erra 177, Erra-Liiva 72, Varinurme 71, Koljala 38, Nüri 30, Uljaste 15, Vainu 13, Satsu 10 ja Ilmaste 4 elanikuga.Sonda valla koduleht (vaadatud 4. novembril 2012)

2010. aastal eraldati Varinurme külast Vana-Sonda küla.

Sonda vallavanem oli Andrea Eiche.Siseministeerium: Kohalike omavalitsuste juhid 2014. a. jaanuari seisuga, vaadatud 17. oktoober 2014

2017. aastal ühines Sonda vald Lüganuse vallaga.

Viited

Välislingid
Sonda valla koduleht

Kategooria:Ida-Viru maakonna endised vallad